
R E F E R A T

privind aprobarea contractului de asociere dintre Municipiul Timişoara şi Asociaţia „Astra Romana” pentru Banat- Porţile de Fier si romanii de pretutindeni

 („Astra Romana”), în vederea organizării Congresului Internaţional
„Identitatea culturala a tuturor romanilor”, ediţia a XIV-a 

în perioada 05.10. -07.10.2007
            Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC2007-002825/ 05.02.2007 prin care Asociaţia „Astra Romana” solicită organizarea Congresului Internaţional „Identitatea culturala a tuturor romanilor” ediţia a XIV-a, în perioada 05.10-07.10.2007, propunem aprobarea contractului de asociere dintre Municipiul Timişoara şi Asociaţia „Astra Romana” pentru organizarea acestui eveniment.
Congresul Internaţional are ca obiectiv principal conştientizarea „identitatii culturale a tuturor romanilor” prin cunoaşterea legilor si folosirea legilor ca arma împotriva abuzului de stat si apărarea drepturilor omului si ale minoritatilor. Obiectivul urmărit este trezirea romanilor si aromânilor la o viata prospera ca etnie româneasca, sprijinirea ideii romaneşti prin legalizarea limbii romane, înfiinţarea de scoli, biserici romanesti si mass-media in limba romana. Activitatea principala a Asociaţiei „Astra Romana” este revitalizarea in Banat si ţinuturile limitrofe locuite de romani a tradiţiilor, culturii, literaturii romane, a ştiinţelor si artelor.
Prin urmare, propunem alocarea sumei de 20.000 lei de la bugetul local, din Subcap.67.02.05.50 "Alte acţiuni culturale" pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

